b'\n_START_ARTICLE_\nBenetton Formula\n_START_PARAGRAPH_\nBenetton je bilo mo\xc5\xa1tvo Formule 1, ki je sodelovalo v sezonah 1986 do 2001. Med letoma 1990 in 1997 je mo\xc5\xa1tvo vodil Flavio Briatore. Leta 2000 je mo\xc5\xa1tvo kupil Renault, toda v sezoni 2001 so \xc5\xa1e nastopali v Formuli 1 kot Benetton, od sezone 2002 pa kot Renault. V sezoni 1991 je Briatore po eni sami dirki za Veliko nagrado Belgije, Jordanu tvegal in speljal mladega in nadarjenega Nemca Michaela Schumacherja. Do konca te sezone in v naslednjih dveh, je \xc5\xa1e nabiral izku\xc5\xa1nje hkrati pa je Benetton izbolj\xc5\xa1eval dirkalnik, nato pa se je s sezono 1994 za\xc4\x8dela kratka vladavina Benettona v Formuli 1. Toda po dveh dirka\xc5\xa1kih naslovih (in enem konstruktorskem v sezoni 1995) je Schumacher podpisal za Ferrari, mo\xc5\xa1tvo pa ni po tem nikoli ve\xc4\x8d dosegalo takih uspehov.'